CELEX: 22016D1285
Language: ro
Date: 2015-04-30 00:00:00
Title: Decizia nr. 102/2015 a Comitetului mixt al SEE din 30 aprilie 2015 de modificare a Anexei X (Servicii în general) și a Protocolului 31 (privind cooperarea în domenii specifice în afara celor patru libertăți) la Acordul privind SEE [2016/1285]

4.8.2016   
               
               
                  RO
               
               
                  Jurnalul Oficial al Uniunii Europene
               
               
                  L 211/55
               
            DECIZIA NR. 102/2015 A COMITETULUI MIXT AL SEE
      din 30 aprilie 2015
      de modificare a Anexei X (Servicii în general) și a Protocolului 31 (privind cooperarea în domenii specifice în afara celor patru libertăți) la Acordul privind SEE [2016/1285]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolele 86 și 98,
      întrucât:
      
                  (1)
               
               
                  Regulamentul (UE) nr. 1024/2012 al Parlamentului European și al Consiliului din 25 octombrie 2012 privind cooperarea administrativă prin intermediul Sistemului de informare al pieței interne și de abrogare a Deciziei 2008/49/CE a Comisiei (1) trebuie încorporat în Acordul privind SEE.
               
            
                  (2)
               
               
                  Regulamentul (UE) nr. 1024/2012 abrogă Decizia 2008/49/CE a Comisiei (2), care este inclusă în Acordul privind SEE și, în consecință, trimiterea la Decizia 2008/49/CE ar trebui eliminată din Acordul privind SEE.
               
            
                  (3)
               
               
                  Prin urmare, anexa X și Protocolul 31 la Acordul privind SEE ar trebui modificate în consecință,
               
            ADOPTĂ PREZENTA DECIZIE:
      Articolul 1
      În anexa X la Acordul privind SEE, după punctul 2d (Decizia de punere în aplicare 2014/287/UE a Comisiei) se introduce următorul text:
      
         
                     „3.
                  
                  
                     
                        32012 R 1024: Regulamentul (UE) nr. 1024/2012 al Parlamentului European și al Consiliului din 25 octombrie 2012 privind cooperarea administrativă prin intermediul Sistemului de informare al pieței interne și de abrogare a Deciziei 2008/49/CE a Comisiei (JO L 316, 14.11.2012, p. 1).
                     În sensul prezentului acord, dispozițiile regulamentului se citesc cu următoarele adaptări:
                     
                                 (a)
                              
                              
                                 Cuvintele «Articolul 26 alineatul (2) din Tratatul privind funcționarea Uniunii Europene (TFUE)» și «Articolul 26 alineatul (2) TFUE» se citesc «Articolul 1 alineatul (2) literele (a)-(d) din Acordul privind SEE».
                              
                           
                                 (b)
                              
                              
                                 Cuvintele «actele Uniunii» se citesc «actele Uniunii încorporate în Acordul privind SEE».”
                              
                           
               
      Articolul 2
      În Protocolul 31 la Acordul privind SEE articolul 17 alineatul (6) litera (b), textul celei de a doua liniuțe (Decizia 2008/49/CE a Comisiei) se elimină.
      Articolul 3
      Textele Regulamentului (UE) nr. 1024/2012 în limbile islandeză și norvegiană, care urmează să fie publicate în suplimentul SEE al Jurnalului Oficial al Uniunii Europene, sunt autentice.
      Articolul 4
      Prezenta decizie intră în vigoare la 1 mai 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
      Articolul 5
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 30 aprilie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 316, 14.11.2012, p. 1.
      
         (2)  JO L 13, 16.1.2008, p. 18.
      
         (*)  Au fost semnalate obligații constituționale.